અમુક લોકો ગાળ બોલે તો એ ગાળો કાનના કીડા ખેરવી નાખે તેવી હોય છે. જોકે અમારા કોઈ ડૉક્ટર મિત્ર આ વાત સાથે સહમત નથી. જો ગાળોથી કીડા ખરી પડે તો ડોક્ટરો નવરાં થઈ જાય. કે પછી એવું બંને કે કાન-નાક-ગળાના ડૉક્ટરની હોસ્પિટલમાં એક જણને આ કીડા ખેરવવા માટે ખાસ રોકવામાં આવે જે જરૂરીયાતમંદ દર્દીઓના કાનમાં ગાળો બોલ્યા કરે. જો કે ગાળોની કીડાઓ પર અસર એ વિષય પર સંશોધન કરવા જેવું તો ખરું. આ રૂઢિપ્રયોગ કઈ એમનેમ તો ચલણમાં નહિ આવ્યો હોય ને ?